Mestna občina Nova Gorica, Občina Brda, Občina Kanal ob Soči, Občina Miren – Kostanjevica, Občina Renče – Vogrsko in Občina Šempeter – Vrtojba (v nadaljevanju: občine ustanoviteljice) kot ustanoviteljice Javnega lekarniškega zavoda Goriška lekarna Nova Gorica (v nadaljevanju: javni zavod) objavljajo na podlagi 36. člena Zakona o lekarniški dejavnosti (Uradni list RS, št. 85/16, 77/17, 73/19 in 186/21) in tretjega odstavka 18. člena Odloka o ustanovitvi javnega lekarniškega zavoda Goriška lekarna Nova Gorica (Uradni list RS, št. 6/19, Uradno glasilo slovenskih občin, št. 61/18 in uradne objave Občine Renče – Vogrsko – Občinski list št. 15/18) ter na podlagi sklepa kolegija županov št. 014-17/2024-2 z dne 21.11.2024

# **Javni poziv za imenovanje predstavnika pacientov v svet Javnega lekarniškega zavoda Goriška lekarna Nova Gorica**

Občine ustanoviteljice so sprejele Odlok o ustanovitvi javnega lekarniškega zavoda Goriška lekarna Nova Gorica, v katerem je določeno, da ima svet zavoda 15 članov, med katerimi je tudi en predstavnik pacientov.

Predstavnika pacientov imenuje kolegij županov občin ustanoviteljic na podlagi izvedenega javnega poziva. Mandat vseh članov sveta zavoda traja pet let in so po preteku mandata lahko ponovno imenovani.

Občine ustanoviteljice javno pozivajo zainteresirane kandidate, da predložijo kandidaturo za člana sveta zavoda - predstavnika pacientov na priloženem obrazcu.

Kandidatura mora biti sestavljena v pisni obliki in mora vsebovati naslednje podatke:

* + ime in priimek,
	+ stalno bivališče,
	+ kontaktne številke (telefon, elektronski naslov),
	+ leto rojstva,
	+ izobrazba,
	+ zaposlitev,
	+ navedbo referenc oz. izkušenj z delovanjem javnega zavoda.

Kandidaturi je potrebno priložiti tudi izjavo, s katero kandidat dovoljuje obdelavo in uporabo osebnih podatkov, vendar izključno z namenom in v zvezi s postopkom imenovanja v svet zavoda (Privolitev posameznika).

V izbirni postopek se bodo uvrstile samo popolne in pravočasno prispele vloge kandidatov.

Pri izbiri med prijavljenimi kandidati imajo prednost tisti, ki imajo izkušnje z delovanjem javnih zavodov.

Kandidati pošljejo kandidaturo v zaprti ovojnici z oznako: " **Javni poziv – Goriška lekarna«,** in sicer na naslov: Mestna občina Nova Gorica, Trg Edvarda Kardelja 1, 5000 Nova Gorica.

Rok za oddajo kandidatur je 10 dni od zadnje objave javnega poziva na spletni strani občin ustanoviteljic. Javni poziv objavilo občine ustanoviteljice na spletnih straneh predvidoma 25.11.2024.

Kontaktna oseba za dodatna pojasnila:

* Tamara Simčič, elektronski naslov: tamara.simcic@nova-gorica.si, telefon: 05/3350 166.

Kandidati bodo obveščeni le v primeru imenovanja, ne pa tudi v primeru neimenovanja.

Uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

|  |  |  |
| --- | --- | --- |
| Mestna občina Nova GoricaŽupan, Samo Turel | Žig:  | Številka: 014-17/2024-3Datum: 21.11.2024  |
|  |  |  |
| Občina BrdaŽupan, Franc Mužič | Žig:  | Datum: 21.11.2024 |
|  |  |  |
| Občina Kanal ob SočiŽupan, Miha Stegel  | Žig: | Datum: 21.11.2024 |
|  |  |  |
| Občina Miren - KostanjevicaŽupan, Mauricij Humar | Žig: | Datum: 21.11.2024  |
|  |  |  |
| Občina Šempeter-VrtojbaŽupan, mag. Milan Turk | Žig:  | Datum: 21.11.2024 |
| Občina Renče - VogrskoŽupan, Tarik Žigon | Žig:  | Datum: 21.11.2024 |
|  |  |  |